Growlithe

Growlithovo ime dolazi od engleskih riječi "growl" = režanje, jer reži na neprijatelje, i "lithe" = gibak, što se odnosi na njegovu pognutu pozu kada ih napada. Njegovo japansko ime, Gādi (Gardie), vjerovatno se odnosi na englesku riječ "guard" = čuvati, jer podsjeća na psa čuvara. U početku, njegovo je ime, izvan Japana, trebalo glasiti "Flamie".

 Biološke karakteristike 

Growlithe izgleda poput narandžastog šteneta s crnim, tigrastim prugama duž njegovih leđa i stražnjih nogu. Na prednjim nogama ima dvije pruge u obliku slova "V". Rep mu je kremaste boje, kao i čuperci krzna na njegovim prsima, trbuhu, oko njuške i na glavi.

Kao Pokémon štene, Growlithe pokazuje mnoge atribute po kojima su poznati psi (i štenci). Growlithe je veoma sladak i umiljat Pokémon te veoma odan. Voli svog vlasnika iznad svega te će lajati, a i ugristi, svakoga ko pokuša ozlijediti njegova trenera. Growlithe ima veoma izoštren njuh i sluh te je vrlo inteligentan. Veoma je rijedak i teško ga je uhvatiti, zbog njegove napada Rike (Roar).

Unatoč njegovoj razigranoj i bezbrižnoj naravi, Growlithe zna biti veoma žestok i razjaren protivnik kada ga se naljuti.

 U videoigrama 

Od svih generacija Pokémon videoigara, Growlitha se može pronaći samo u Pokémon Crystal, FireRed i Pokémon XD: Gale of Darkness. U Pokémon Crystal može ga se naći na istim mjestima gdje i Vulpixa u Pokémon Silver videoigri; na Stazi 7, 8, 36 i 37. U Pokémon FireRed prilično je rijedak, a nalazi se na Stazama 7 i 8, te u Pokémon vili. U Pokémon XD: Gale of Darkness, može ga se oteti Cipher Poen Humahu. Growlithe se razvija u Arcaninea uz pomoć Vatrenog kamena. Njegove sposobnosti jesu Zastrašivanje (Intimidate) i Bljesak vatre (Flash Fire). Zastrašivanje, nakon što Growlithe uđe u borbu, smanjuje protivnikov Attack status za jednu razinu. Pokémoni sa sposobnošću Bistrog tijela (Clear Body), Hiper rezača (Hyper Cutter) ili Bijelog dima (White Smoke) imuni su na ovaj efekt. Bljesak vatre, za razliku od prethodne sposobnosti, aktivira se kada Growlitha udari Vatreni napad. Nakon što je aktivirana, šteta koju Growlithovi Vatreni napadi uzrokuju na protivniku množi se sa 1.5.

 U animiranoj seriji 

U Pokémon animiranoj seriji, Growlithe (i njegov razvijeni oblik, Arcanine) pojavljuje se nekoliko puta kao policijski pas kojeg koristi policajka Jenny. James, član Tima Raketa, ostavlja svog Growlitha nakon što pobjegne od kuće, da bi pazio na njegove roditelje. Growlithe se posljednji put pojavio u Hoenn ligi, kao jedan od Pokémona Ashova protivnika Morissona. Growlithe je imao svoje prvo pojavljivanje u epizodi 33, kao čuvar Pokémon rezervata. Tri Growlitha imala su pojavljivanje u epizodi 416, kao djeca odraslog Arcaninea.

 Reference 

 Vanjski linkovi 

Kategorija:Vatreni Pokémoni

ca:Línia evolutiva de Growlithe#Growlithe
en:List of Pokémon (52–101)#Growlithe
es:Anexo:Pokémon de la primera generación#Growlithe
fi:Luettelo Pokémon-lajeista (41–60)#Growlithe
ko:포켓몬 목록 (041-060)#가디
pl:Lista Pokémonów (41-60)#Growlithe
pt:Família de Growlithe